РЕПУБЛИКА СРБИЈА

ОПШТИНА ЖИТОРАЂА

Општинска управа општине Житорађа

Одељење за просторно планирање,урбанизам,обједињену процедуру

грађевинско- комуналне инспекцијске послове и послове з.ж.с.

Инспекција за заштиту животне средине

Датум 21.02.2023.године

Житорађа

**Годишњи извештај о раду инспекције за заштиту**

**-животне средине за 2022.годину**

**1. Превентивно деловање инспекције за заштиту животне средине**

Општински инспектор за заштиту животне средине у 2022.години поступајући по законима наведеним у табели извештаја извршио 6 инспекцијских надзора ради спречавања и отклањања опасности по живот и здравље људи.имовину,права и интересе запослених и других радно ангажованих лица,животну средину и спречавање деградације животне средине.

Сходно члану 26. Закона о инспекцијском надзору („Службени гласник РС“бр.36/15,44/18 и 95/18)ради остварења циља инспекцијског надзора инспекција је дужна да превентивно делује нарочито објављивањем важеших прописа,планова инспекцијског надзора и контролних листа,па је инспектор за заштиту животне средине у сарадњи са грађевинским и комуналним инспекторима вршио службене и саветодавне посете које су се односиле на област заштите животне средине.

Праћење и анализа стања у области надзора и процена ризика је у непосредој вези са превентивним деловањем и чини претходни контролни механизам помоћу кога може да се битно смањи обим и вероватноћа могућих штетних последица.

**2.** **Обавештење јавности,пружање стручне и саветодавне**

**Подршке надзираним субјектима**

Инспектор за заштиту животне средине је сачинио план рада за 2022.годину,а по добијању позитивног мишљења од стране Министарства исти објавио на сајту општине Жоторађа,као и контролне листе интервјуи са новинарима и сл.није било.

Такође је пружана стручна и саветодавна помоћ по службеној дужности у 4 случаја,а по захтеву надзираног субјекта у 2 случаја како би ускладили пословање са важећим законским прописима из области заштите животне средине.

Издатих аката о примени прописа било је укупно 6

Превентивних инспекцијских надзора у извештајном периоду било је укупно 2 где је решењем изречена одговарајућа мера како би се спречио настанак незаконитости и штетних последица.

Подаци о самоконтроли надзираних субјеката у извештајном периоду било је укупно 4,а односили су се на утврђивању испуњености услова у области заштите животне средине.

Упутства и смернице за рад и поступање у извештајном периоду било је у 1 случају,а у вези контроле испуњености стандарда у области заштите животне средине за остваривање права на ИПАДР подстицаје.

Обука надзираних субјеката и других лица у 2022.години је било 1 у Владичином Хану,а у циљу провере испуњености националних и ЕУ услова након исплате подстицаја,примене одредби Закона о заштити од буке у животној средини и примене Уредбе о ГВ емисија загађујућих материја у ваздух из постројења за сагоревање.

**3.** **Пословање надзираног субјекта у складу са законом**

У складу са Законом о инспекцијском надзору („Службени гласник РС“36/15,44/18 и 95/18) поступајући по налогу шефа инспекције инспектор је обавештавао надзиране субјекте о предстојећим инспекцијским надзорима. Ниво усклађености пословања и поступања надзираног субјекта са законом и подзаконским прописима,утврђено је помоћу контролних листи и на основу броја бодова након попуњавања контролних листи које су коришћене код редовних инспекцијских надзора у 4 случајева и константовано је да ли надзирани субјект послује са незнатним,ниским,средњим,високим или критичним ризиком.

**4.** **Корективно деловање инспекције**

Изречене су укупно 6. корективних мера које су се односиле на заштити животне средине,заштити ваздуха,поступање са отпадом и заштита пироде

Једна Забрана у извештајном периоду ,док заплене и наредбе у извештајном периоду није било

Изречена је 6 мера на заштити права трећих лица

Примедби за записнике у извештајном периоду није било.

**5.** **Број утврђених нерегистрованих субјеката и мерама**

**-спроведеним према њима**

У 2022 години откривен je 1 нерегистровани субјекти,и истом је забрањењно обављање делатности.

**6.** **Предузете мере ради уједначавања праксе инспекцијског надзора**

Инспекцијски надзори у 2022.години вршени су по Закону о инспекцијском надзору и Законима из одређене области,тј.надзирани субјекти су по налогу шефа инспекцијске службе редовно обавештавани о предстојећим инспекцијским надзирима уз коришћење контролних листи са консултацијама са републичком и општинским инспекторима. У 2022.години учествовао сам на обукама,семинарима,радионицама у Владичином Хану.

**7.** **Остваривање плана инспекцијског надзора**

У извештајном периоду обрађено је 6 предмета од чега 4 по службеној дужности и 2 по захтеву надзираног субјекта .Инспектор за заштиту животне средине је у оквиру свог делокруга рада примао и усмене представке грађана које су разматране и исти обавештавани.

Степен извршења плана у 2022.години је 50%.Однос редовних и ванредних надзора је 25% ванредних од планираних редовних надзора.Инспектор за заштиту животне средине је у складу са својим овлашћењима и обавезама из позитивних законских прописа вршио контролу загађивања животне средине на основу Закона о заштити животне средине, Закона о заштити ваздуха Закона о процени утицаја на животну средину,Закона о управљању отпадом,Закона о заштити од буке у животној средини и њихових подзаконских прописа.Од укупно планираних надзора 50% нису извршена из разлога што код неких субјеката је процењен низак степен ризика,један део надзираних субјеката је под стечајем . Није било допунских налога на основу примедби на записник од стране надзираног субјекта.

**8.** **Кординација инспекцијског надзора**

Инспектор за заштиту животне средине сарађивао је са републичком инспекцијом за заштиту животне средине са грађевинском и комуналном инспекцијом при општинској управи.

**9.**  **Материјални,технички и кадровски ресурси инспекције**

Инспекцијске послове заштите животне средине обавља један инспектор,од опреме располаже са компјутером и штампачем док службено возило за терен нема тј.ретко му је на располагању.Поред инспекцијских послова заштите животне средине обављам и послове комуналне инспекције на територији општине Житорађа,где су много већи проблеми из области комуналних делатности.

**10.** **Придржавање рокова за поступање инспекције**

Сви предмети су решени у року.

**11.** **Број другостепених поступака**

у извештајном периоду није било жалби по којима је првостепени орган решио,одбачених жалби,неоснованих жалби,жалби за другостепени орган,одбачених жалби као неосноване или неблаговремене,поништених решења првостепених органа,обустављених поступака,након одустанка странке од жалби и није покретан управни спор.

**12.** **Притужбе на рад инспекције**

Притужби на рад инспекције у извештајном периоду није било.

**13.** **Oбуке и други видови стручног усавршавања инспектора**

у 2022.години учествовао на обуци у Владичином Хану ,док обуке нису организоване у ЈЛС.

**14.** **Иницијативе за измене и допуне закона и других прописа**

Нису поднете иницијативе у 2022.години за допуне закона и других прописа,нити мишљења инспектора о могућој измени и допуни.

**15. Ажурност података у информационом систему**

ЈЛС нема електронску писарницу

**17.** **Поступање правосудних органа**

У извештајном периоду нису подношени захтеви за покретање прекршајног поступка,пријавама за привредни преступ и кривичним птијавама.

Општински инспектор

-заштиту животне средине

Јовица Митровић